**MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

**Materiál určený na rokovanie :**

Miestne zastupiteľstvo 8.12.2020

Návrh

**SCHVÁLENIA ZÁSTUPCU MESTSKEJ ČASTI BRATISLAVA – PODUNAJSKÉ**

**BISKUPICE DO FUNKCIE KONATEĽA OBCHODNEJ SPOLOČNOSTI**

**Návrh predkladá : Materiál obsahuje :**

Mgr. Zoltán Pék - návrh uznesenia

starosta - dôvodová správa

**Spracovateľ :**

Ing. Mariana Páleníková

prednostka

#### **Vyjadrenie miestnej rady dňa 30.11.2020**

**UZNESENIE č. 90/2020/MR**

Miestna rada odporúča miestnemu zastupiteľstvu schváliť predložený návrh uznesenia.

**Návrh uznesenia :**

Miestne zastupiteľstvo Mestskej časti Bratislava – Podunajské Biskupice po prerokovaní materiálu, na základe § 15 ods. 2 písm. i) zákona SNR č. 377/1990 Zb. o hlavnom meste Slovenskej republiky Bratislave v spojitosti s § 11 ods.4 písm. l) zákona SNR č. 369/1990 Zb. o obecnom zriadení a § 125 ods. 1 písm. f) a g) zákona č. 513/1991 Zb. Obchodný zákonník:

1. **odvoláva**  Ing. Ivetu Györgyovú z funkcie konateľa spoločnosti Bytový podnik Podunajské Biskupice, s.r.o, so sídlom Priekopnícka 19, 821 06 Bratislava, IČO : 35 8153 53.
2. **vymenúva** Ing. Tibora Pogána do funkcie konateľa spoločnosti Bytový podnik Podunajské Biskupice, s.r.o, so sídlom Priekopnícka 19, 821 06 Bratislava, IČO : 35 8153 53.

**DÔVODOVÁ SPRÁVA**

Mestská časť Bratislava – Podunajské Biskupice , zastúpená starostom Mgr. Zoltánom Pékom vyhlásila dňa 25.9.2020 výberové konanie na kandidáta na obsadenie funkcie konateľa obchodnej spoločnosti s majetkovou účasťou mestskej časti Bratislava - Podunajské Biskupice Bytový podnik Podunajské Biskupice, s.r.o. .

Výberové konanie na obsadenie funkcie konateľa sa uskutočnilo dňa 13.11.2020 . Žiadosť do výberového konania podali traja uchádzači, pričom všetci splnili podmienky účasti a boli pozvaní na výberové konanie.

Výberové konanie pozostávalo z dvoch častí :

1. prezentácia projektu rozvoja organizácie. Každý uchádzač mal na prezentáciu 15 minút, potom nasledovali otázky členov komisie k predloženému projektu
2. pohovorom s každým uchádzačom výberová komisia overila odborné znalosti a schopnosti uchádzačov

Zloženie výberovej komisie :

Ing. Olívia Wurster Falanga zástupkyňa starostu, predseda výberovej komisie

Izabella Jégh poslankyňa miestneho zastupiteľstva

Ing. Roman Lamoš poslanec miestneho zastupiteľstva

Boris Boleček poslanec miestneho zastupiteľstva

Ing. Zuzana Čermanová, PhD. poslankyňa miestneho zastupiteľstva

Kočišová Oľga referent personalistiky, PaM MČ

Ing. Mariana Páleníková prednostka úradu

Nominovaná členka výberovej komisie Ing. Zuzana Čermanová, PhD. nebola prítomná na výberovom konaní a teda výberového konania, ako člen výberovej komisie, sa nezúčastnila. Výberová komisia o výsledku rozhodla bez jej hlasu.

Na základe priebehu a vyhodnotenia výberového konania výberová komisia **odporúča** starostovi Mestskej časti Bratislava – Podunajské Biskupice predložiť na schválenie Miestnemu zastupiteľstvu Mestskej časti Bratislava – Podunajské Biskupice návrh na vymenovanie kandidáta Ing. Tibora Pogána, do funkcie konateľa Bytový podnik Podunajské Biskupice, s.r.o.

Informácia o odporúčanom kandidátovi :

Ing. Tibor Pogány pôsobil v rokoch 2015 – 2017 vo funkcii konateľa a riaditeľa spoločnosti Mestský podnik bytového hospodárstva, s.r.o Šamorín. Má skúsenosti aj v oblasti práce v samospráve, keďže v rokoch 2011 – 2014 zastával funkciu zástupcu primátora a staral sa o chod mesta Šamorín v oblasti sociálnej, kultúrnej a marketingových aktivitách. V priebehu výberového konania preukázal znalosti i zručnosti pre výkon funkcie konateľa . Svoje pracovné skúsenosti je pripravený odovzdať v prospech mestskej časti Podunajské Biskupice.